**Anexa nr. 1 la Caietul de Sarcini**

**INSTRUCŢIUNI**

**PENTRU OFERTANŢII PARTICIPANȚI LA LICITAȚIA PUBLICĂ DESCHISĂ ORGANIZATĂ PENTRU concesionarea a două terenuri**

**SITUATE ÎN CARTIER TÂRNAVA II ÎN VEDEREA AMENAJĂRII**

**UNEI BAZE SPORTIVE**

**1. Obiectul concesiunii**

Obiectul concesiunii îl constituie imobilele - terenuri cu suprafața totală de 6.875 mp. înscrise în C.F. nr. 58338 sub nr. cadastral 58338 - terenul în suprafață de 4.300 mp., și în C.F. nr. 58341 sub nr. cadastral 58341 - terenul în suprafață de 2.575 mp.

Proprietar al terenurilor menționate anterior este Municipiul Sighișoara, fiind înscrise în evidențele patrimoniului Municipiului Sighișoara în domeniul privat.

**2. Forma licitaţiei**

Licitaţia se va desfăşura în conformitate cu prevederile Regulamentului privind concesionarea bunurilor imobile ce aparţin domeniului privat al Municipiului Sighișoara, aprobat prin Hotărârea Consiliului Local Sighișoara nr. 101/29.05.2019, iar forma licitaţiei aleasă de către concedent este licitaţie publică deschisă cu ofertă în plic închis.

**3. Calendarul licitaţiei**

Lansarea anunţului publicitar în data de 02.07.2019.

Caietele de sarcini se pot procura începând cu data de 03.07.2019.

Termenul limită de depunere a ofertelor este data de 31.07.2019, ora 1530, la registratura Municipiului Sighișoara.

Deschiderea şi evaluarea ofertelor va avea loc în data de 01.08.2019, ora 1000.

Încheierea contractului de concesiune, în cazul atribuirii la prima ședință de licitație – 03.09.2019.

**4. Condiţii de participare**

Pot depune oferte persoane fizice/juridice române sau străine sau asocieri de persoane juridice române şi/sau străine, care îndeplinesc condiţiile de eligibilitate.

Mai multe persoane juridice române şi/sau străine au dreptul de a se asocia și de a depune oferta comună, având obligaţia de a-şi prezenta asocierea într-o formă legalizată.

Asociații desemnează din rândul lor pe cel care, în cazul atribuirii contractului, îi reprezintă în raporturile cu autoritatea contractantă, în calitate de lider de asociație.

**5. Prezentarea ofertelor**

1. Ofertele se redactează în limba română.

2. Ofertanţii transmit ofertele lor în două plicuri **sigilate**, unul exterior şi unul interior, la sediul Municipiului Sighișoara. Ofertele se înregistrează la Registratura Municipiului Sighișoara, în ordinea primirii lor, precizându-se data şi ora înregistrării acestora.

3. Pe plicul exterior se va indica obiectul concesiunii pentru care este depusă oferta, astfel cum este precizat în caietul de sarcini, precum și numele sau denumirea ofertantului şi domiciliul sau sediul social al acestuia, după caz.

4. Pe plicul interior, care conţine oferta propriu-zisă și trebuie **să fie sigilat**, se înscriu numele sau denumirea ofertantului, precum şi domiciliul sau sediul social al acestuia, după caz.

1. Ofertele trebuie să îndeplinească următoarele condiții:
	* fiecare participant poate depune doar o singură ofertă;
	* ofertele primite și înregistrate după termenul limită de depunere sau depuse la o altă adresă decât cea menţionată vor fi excluse din licitaţie şi vor fi înapoiate ofertanţilor, fără a fi deschise;

**6. Instrucţiuni privind conţinutul ofertelor**

Oferta va cuprinde două secţiuni distincte:

1. Oferta de capabilitate şi eligibilitate.

2. Oferta tehnică și financiară.

În vederea participării la licitaţie, persoanele interesate vor întocmi şi vor depune următoarele acte:

**6.1.** **Oferta de capabilitate şi eligibilitate va cuprinde:**

1. Informaţii privind ofertantul, urmând a se descrie structura organizatorică a ofertantului şi a se face referire la capitalul social, conform anexei nr. 1 la prezentele instrucțiuni – doar în cazul ofertanților persoane juridice.

2. a) Certificatul de înmatriculare la Registrul Comerţului (în cazul ofertanților persoane juridice).

Pentru persoanele juridice străine se vor prezenta documente edificatoare care să dovedească o formă de înregistrare ca persoană juridică, în conformitate cu prevederile legale din ţara în care ofertantul este rezident.

b) Copie carte de identitate - în cazul ofertanților persoane fizice.

3. Certificat de participare la licitație cu oferta independentă, conform anexei nr. 2 la prezentele instrucțiuni.

4. Declaraţie de participare, semnată de ofertant, fără îngroşări, ştersături sau modificări, prin care ofertantul se agajează să menţină oferta pentru un termen de 60 zile de la depunerea ei şi care constiuie o promisiune de a contracta în situaţia în care acesta va fi declarat câştigător, conform anexei nr. 3 la prezentele instrucțiuni.

Declaraţia de participare se semnează de către persoana desemnată din cadrul asocierii pentru a-i reprezenta în raporturile cu autoritatea contractantă, în calitate de lider de asociere (dacă este cazul).

5. Împuternicire scrisă prin care reprezentantul legal al ofertantului deleagă reprezentarea la prezenta procedură unei persoane, autorizând-o să semneze actele încheiate cu această ocazie (dacă este cazul).

6. Certificat de atestare fiscală emis de Direcţia Generala a Finanţelor Publice, valabil la data deschiderii ofertelor, din care să reiasă faptul că ofertantul nu are obligaţii restante de plata faţă de bugetul general consolidat al statului.

7. Certificat de atestare fiscală emis de primăria în raza căreia ofertantul îşi desfăşoară activitatea, valabil la data deschiderii ofertelor, din care să reiasă faptul că ofertantul nu are obligaţii restante de plată faţă de bugetul local.

8. Dovada achitării taxei de participare, a contravalorii caietului de sarcini și a garanţiei de participare la licitaţie menționate în caietul de sarcini (copie).

**ATENȚIE!***Documente care dovedesc înregistrarea şi eligibilitatea ofertantului – SE DEPUN DE CĂTRE TOŢI OFERTANŢII INDIFERENT DE MODUL DE PARTICIPARE LA LICITAŢIE (ofertant unic sau asociere).*

**ATENŢIE!** *Persoanele juridice străine vor prezenta formulare – tip eliberate de autorităţile competente din ţara în care ofertantul este rezident, din care să rezulte că acesta este la zi cu plata contribuţiilor datorate către stat şi/sau către unitatea administrativă de la sediul acestora.*

**OBSERVAȚIE:** *Impozitele și taxele pentru care s-au acordat înlesniri la plată (amânări, eșalonări etc.) de către organele competente nu se consideră obligații exigibile de plată, în masura în care s-au respectat condițiile impuse la acordarea înlesnirilor.*

Documentele anterior prezentate sunt obligatorii.

**6.2.** Oferta tehnică şi financiară va cuprinde:

1. Planul de dezvoltare şi exploatare a concesiunii, urmând a se face referire la următoarele aspecte:

• graficul de derulare în timp a investiției, care specifică data începerii, etapizarea și finalizarea acesteia;

• planul de amenajare a terenurilor cu prezentarea nivelului investițiilor ce se vor realiza și sursa de proveniență a fondurilor.

2. Oferta financiară - reprezintă redevenţa pe care ofertantul se angajează să o plătească anual. **Cuantumul minim al acesteia este de 0,20 lei/mp./lună.**

**Ofertarea se va face în lei/mp./lună.**

 Perioada de valabilitate a ofertei este de 60 de zile de la depunere, perioadă în care preţul ofertei este ferm.

**7. Instrucţiuni privind expedierea ofertelor**

La expedierea ofertelor se va proceda astfel:

Ofertanţii transmit ofertele lor în două plicuri sigilate, unul exterior şi unul interior.

Plicul exterior trebuie să conţină toate documentele care alcătuiesc oferta de capabilitate şi de eligibilitate precum şi dovada cumpărării caietului de sarcini, a achitării taxei de participare și a garanției de participare (în copie). Pe plicul exterior se va aplica o etichetă cu menţiunea:

***„Pentru licitaţia publică deschisă privind concesionarea a două terenuri situate în cartier Târnava II în vederea amenajării unei baze sportive***

Plicul interior va conţine oferta tehnică şi financiară. Pe plicul interior se înscriu denumirea ofertantului precum şi sediul social al acestuia.

**ATENŢIE!** *În situaţia în care ofertele se primesc cu întârziere faţă de termenul precizat mai sus acestea nu mai participă la licitaţie.*

**8. Precizări privind garanţia de participare la licitaţie**

Pentru participarea la licitaţie ofertanții trebuie să constituie garanţia pentru participare în sumă de 1.375,00 lei.

Garanţia pentru participare poate fi constituită în una din următoarele forme:

 a) prin depunere în numerar la casieriile concedentului;

 b) prin transfer în contul concedentului nr. RO57TREZ4785006XXX000048, deschis la Trezoreria Sighișoara.

Garanţia de participare va fi restituită de către concedent tuturor ofertanţilor necâştigători în termen de 7 zile de la semnarea contractului între ofertantul câştigător şi concedent, în baza unei solicitări scrise în acest sens și care să conțină nr. de cont bancar al ofertantului pentru efectuarea transferului prin virament, depusă la sediul Municipiului Sighișoara.

Garanţia de participare se pierde în cazul în care ofertantul îşi retrage oferta în perioada de valabilitate a acesteia sau, în cazul în care, fiind declarat câştigător al licitaţiei, nu semnează din culpa sa, contractul de concesiune.

**9. Componenţa şi modul de lucru a comisiei de evaluare**

**9.1.** Componenţa comisiei de evaluare

Comisia de evaluare este numită prin Hotărârea Consiliului Local Sighișoara nr 159/31.07.2018 privind constituirea comisiilor de evaluare și soluționare a contestațiilor pentru concesionarea de bunuri, cu modificările ulterioare.

Nu au dreptul să fie membri în comisia de evaluare următoarele persoane:

- soţ/soţie, rudă sau afin până la gradul al patrulea inclusiv cu ofertantul, persoană fizică;

- soţ/soţie, rudă sau afin până la gradul al patrulea inclusiv cu persoane care fac parte din consiliul de administraţie, organul de conducere ori de supervizare al unuia dintre ofertanţi, persoane juridice;

- persoane care deţin părţi sociale, părţi de interes, acţiuni din capitalul subscris al unuia dintre ofertanţi sau persoane care fac parte din consiliul de administraţie, organul de conducere ori de supervizare al unuia dintre ofertanţi;

- persoane care pot avea un interes de natură să le afecteze imparţialitatea pe parcursul procesului de verificare/evaluare a ofertelor.

Persoana care a participat la întocmirea documentaţiei de atribuire are dreptul de a fi ofertant, dar numai în cazul în care implicarea sa în elaborarea documentaţiei de atribuire nu este de natură să defavorizeze concurenţa.

Persoanele care sunt implicate direct în procesul de verificare/evaluare a ofertelor nu au dreptul de a fi ofertant sub sancţiunea excluderii din procedura de atribuire.

**9.2.** Competenţa comisiei de evaluare

Atribuţiile comisiei de evaluare sunt:

- analiza şi selectarea ofertelor pe baza datelor, informaţiilor şi documentelor cuprinse în plicul exterior;

 - întocmirea listei cuprinzând ofertele admise şi comunicarea acesteia;

- analizarea şi evaluarea ofertelor;

- întocmirea raportului de evaluare prevăzut de prezentele norme metodologice;

- întocmirea proceselor-verbale prevăzute de prezentele norme metodologice;

- desemnarea ofertei câştigătoare.

**9.3.** Modul de lucru al comisiei de evaluare

Comisia de evaluare este legal întrunită numai în prezenţa tuturor membrilor.

Comisia de evaluare adoptă decizii în mod autonom şi numai pe baza documentaţiei de atribuire şi cu respectarea prevederilor legale în vigoare.

Deciziile comisiei de evaluare se adoptă cu votul majorităţii membrilor.

Comisia de evaluare, după deschiderea plicului exterior, elimină ofertele care nu conţin totalitatea documentelor şi datelor solicitate la punctul 6.1. și 6.2. şi întocmeşte procesul-verbal în care se va menţiona rezultatul deschiderii plicurilor respective.

După semnarea procesului-verbal de către toţi membrii comisiei de evaluare şi de către ofertanţi, se deschid plicurile interioare ale ofertelor.

Comisia de evaluare analizează ofertele din plicurile interioare putând solicita ofertanţilor precizări cu privire la conţinutul ofertei lor.

Comisia de evaluare alege oferta cea mai bună din punct de vedere al satisfacerii criteriilor de selecţie şi întocmeşte un proces-verbal în care se va menţiona rezultatul licitației, precum și un raport al licitaţiei.

10. Precizări privind procedura de evaluare a ofertelor şi atribuire a contractului de concesiune

Membrii comisiei examinează şi evaluează ofertele individual.

Poate fi exclus dintr-o procedură pentru atribuirea concesionării imobilelor - terenuri cu suprafața totală de 6.875 mp. înscrise în C.F. nr. 58338, sub nr. cadastral 58338 - terenul în suprafață de 4.300 mp. și în C.F. nr. 58341, sub nr. cadastral 58341 - terenul în suprafață de 2.575 mp., respectiv nu este eligibil, orice ofertant care se află în oricare dintre următoarele situaţii:

* Este insolvabil sau în stare de faliment ori lichidare, afacerile îi sunt administrate de un judecător sindic sau activităţile sale comerciale sunt suspendate ori este într-o situaţie similară cu cele anterioare reglementate prin lege;
* Face obiectul procedurii legale pentru declararea sa în una din situaţiile de mai sus;
* Administratorul societăţii a făcut obiectul unei condamnări care are autoritate de lucru judecat, pentru un delict în legătură cu conduita sa profesională;
* Nu şi-a îndeplinit obligaţiile de plată a impozitelor, taxelor datorate către bugetul consolidat de stat sau către bugetul local;
* Furnizarea de informaţii false în documentele de calificare;
* A comis o greşeală gravă în materie profesională, pe care concedentul o poate invoca aducând ca dovadă orice mijloc probant pe care îl are la dispoziţie;
* Nu îndeplinește criteriile de eligibilitate.

Comisia are dreptul și obligația de a respinge o ofertă în oricare din următoarele cazuri:

* Oferta nu respectă în totalitate cerinţele prevăzute în Caietul de sarcini şi în prezentele instrucţiuni pentru organizarea şi desfăşurarea procedurii de concesionare;
* Oferta conţine propuneri referitoare la clauzele contractuale, propuneri care sunt dezavantajoase pentru concedent;
* Explicaţiile care au fost solicitate nu sunt concludente sau credibile.

**Comisia de evaluare alege oferta mai avantajoasă din punct de vedere financiar**.

Concedentul are obligaţia de a transmite comunicarea privind rezultatul licitaţiei în scris, simultan, pe de o parte ofertanților/ofertantului câştigător, în care se precizează faptul că oferta sa este câştigătoare şi că este invitat în vederea încheierii contractului, iar pe de altă parte, fiecărui ofertant, în care se precizează fie că oferta a fost respinsă, fie deşi a fost admisă, a fost declarată necâştigătoare. Transmiterea comunicării se va face în cel mult 3 zile lucrătoare de la data la care comisia de evaluare a stabilit oferta câştigătoare.

Procedura de licitaţie se poate desfăşura numai dacă, în urma publicării anunţului de licitaţie, au fost depuse cel puţin 2 oferte valabile pentru locație.

În caz contrar, concedentul este obligat să anuleze procedura şi să organizeze o nouă licitaţie.

Dacă nici la licitaţia astfel organizată nu se depun cel puţin trei oferte valabile, se va proceda la atribuirea contractului prin negociere directă, cu respectarea prevederilor Regulamentului privind concesionarea bunurilor imobile ce aparţin domeniului privat al Municipiului Sighișoara, aprobat prin Hotărârea Consiliului Local Sighișoara nr. 101/29.05.2019.

**11. Informaţii privind criteriile de selecţie şi punctajul aferent**

În vederea evaluării şi comparării ofertelor se stabileşte ca și criteriul de selecţie oferta cea mai avantajoasă din punct de vedere financiar.

În caz de egalitate a nivelului redevenței, departajarea se va face în funcție de:

1. capacitatea economico-financiară a ofertanților;
2. protecția mediului înconjurător;
3. condițiile specifice impuse de natura bunului concesionat.

**12. Precizări privind modul de soluţionare a litigiilor**

 Acțiunea în justiție în legătură cu atribuirea, încheierea, executarea, modificarea şi încetarea contractului de concesiune, precum şi a celor privind acordarea de despăgubiri se introduce la instanța competentă potrivit legii.

13. Precizări privind modul de completare şi semnare a contractului

Concedentul are obligaţia de a încheia contractul de concesiune cu ofertantul a cărui ofertă a fost stabilită ca fiind câştigătoare de către comisia de evaluare.

Contractul de concesiune se va semna între concedent şi ofertantul câştigător în termenul de valabilitate al ofertei, dar numai după împlinirea unui termen de 20 zile calendaristice de la data la care concedentul a informat ofertantul despre acceptarea ofertei sale.

**Arhitect Șef, Director Executiv,**

 Adina – Gabriela Popescu Carmen Morar

Întocmit/Redactat: Liana Ignat – consilier Compartimentul Domeniu Public

OFERTANTUL Anexa 1 la Instrucțiuni

(denumirea/numele, sediul/adresa, telefon, fax)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 DATE GENERALE

 despre ofertant

1. Denumirea/numele şi sediul/adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Numărul şi data înregistrării la Registrul comerţului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Codul fiscal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Capitalul social \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Obiectul de activitate \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data completării: Ofertantul,

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (nume, prenume și semnătura)

OFERTANTUL Anexa 2 la Instrucțiuni

(denumirea/numele, sediul/adresa, telefon, fax)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**CERTIFICAT**

**de participare la licitație cu oferta independentă**

I. Subsemnatul/Subsemnații, ...................................................................., reprezentant/reprezentanți legali al/ai ........................ ..........................................................., întreprindere/asociere care va participa la procedura de licitație publică deschisă organizată de Municipiul Sighișoara, în calitate de concedent, din data de ...................., certific/certificăm prin prezenta că informațiile conținute sunt adevărate și complete din toate punctele de vedere.

II. Certific/Certificăm prin prezenta, în numele .............................................................., următoarele:

1. am citit și am înțeles conținutul prezentului certificat;

2. consimt/consimțim descalificarea noastră de la procedura de licitație publică în condițiile în care cele declarate se dovedesc a fi neadevărate și/sau incomplete în orice privință;

3. fiecare semnătură prezentă pe acest document reprezintă persoana desemnată să înainteze oferta de participare, inclusiv în privința termenilor conținuți de ofertă;

4. în sensul prezentului certificat, prin concurent se înțelege oricare persoană fizică sau juridică, alta decât ofertantul în numele căruia formulăm prezentul certificat, care ofertează în cadrul aceleiași proceduri de licitație publică sau ar putea oferta, întrunind condițiile de participare;

5. oferta prezentată a fost concepută și formulată în mod independent față de oricare concurent, fără a exista consultări, comunicări, înțelegeri sau aranjamente cu aceștia;

6. oferta prezentată nu conține elemente care derivă din înțelegeri între concurenți în ceea ce privește nivelul redevenței, intenția de a oferta sau nu la respectiva procedura sau intenția de a include în respectiva ofertă elemente care, prin natura lor, nu au legătură cu obiectul respectivei proceduri;

8. detaliile prezentate în ofertă nu au fost comunicate, direct sau indirect, niciunui concurent înainte de momentul oficial al deschiderii publice, anunțată de concedent.

III. Sub rezerva sancțiunilor prevăzute de legislația în vigoare, declar/declarăm că cele consemnate în prezentul certificat sunt adevărate și întrutotul conforme cu realitatea.

Data: Ofertant,

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (numele, prenume și semnătură)

OFERTANTUL Anexa 3 la Instrucțiuni

(denumirea/numele, sediul/adresa, telefon, fax)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**FORMULAR DE OFERTA**

 Către: MUNICIPIUL SIGHIȘOARA,

cu sediul în municipiul Sighișoara, Piața Muzeului nr. 7, jud Mureș

Domnilor/doamnelor,

1. Urmarea a analizării documentației de atribuire pentru licitația publică deschisă organizată pentru concesionarea a două terenuri în suprafață de 6.875 mp., situate în cartier Târnava II și înscrise în C.F. nr. 58338 și în C.F. nr. 58341, în vederea amenajării unei baze sportive, subsemnatul/subsemnații, reprezentant/reprezentanți ai ofertantului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, formulăm prezenta ofertă, în conformitate cu prevederile și cerințele cuprinse în documentaţia mai sus menţionată, pentru suma de \_\_\_\_\_\_\_\_\_\_ lei/mp./lună, plătibilă lunar.

2. Ne angajăm ca, în cazul în care oferta noastra este stabilită câştigătoare, să încheiem contractul de concesiune.

3. Ne angajăm să menținem această ofertă valabilă pentru o durata de 60 zile calendaristice de la înregistrarea ei la Municipiul Sighișoara și va rămâne obligatorie pentru noi și poate fi acceptată oricând înainte de expirarea perioadei de valabilitate.

4. Până la încheierea și semnarea contractului de concesiune, această ofertă, împreună cu comunicarea transmisă de dumneavoastră, prin care oferta noastră este stabilită câștigătoare, vor constitui un contract angajant între noi.

Data: Ofertant,

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (numele, prenume și semnătură)